REGOLAMENT TAL-KUNSILL (KE) Nru 315/2007
tad-19 ta' marzu 2007
li jistabbilixxi miżuri tranżitorji li jidderogaw mir-Regolament (KE) Nru 2597/97 fir-rigward tal-ħalib tax-xorb prodott fl-Estonja
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,
Wara li kkunsidra l-proposta tal-Kummissjoni,
Wara li kkunsidra l-Opinjoni tal-Parlament Ewropew
Billi:
(1)
B'deroga mir-Regolament tal-Kunsill (KE) Nru 2597/97 tat-18 ta' Diċembru 1997 li jistabbilixxi regoli addizzjonali dwar l-organizzazzjoni komuni fis-suq tal-ħalib u prodotti tal-ħalib għall-ħalib tax-xorb (1), ir-Regolament tal-Kummissjoni (KE) Nru 749/2004 tat-22 ta' April 2004 li jistabbilixxi miżuri transitorji f’dak li jirrigwardja l-ħalib tax-xorb prodott fl-Estonja (2) jipprovdi għall-possibilta tal-forniment u l-bejgħ fl-Estonja ta' ħalib b'kontenut ta' grass ta' 2,5 %. Dik id-deroga tiskadi fit-30 ta' April 2007.
(2)
B'kont meħud, minn naħa, tad-drawwiet tal-konsumaturi Estonjani u tad-diffikultajiet li l-adattament għar-regoli Komunitarji jirrappreżenta u, min-naħa l-oħra, ta' l-iskadenza fit-30 ta' April 2009 ta' derogi simili mogħtija lil diversi Stati Membri oħra, huwa xieraq li d-deroga li tawtorizza l-forniment u l-bejgħ fl-Estonja ta' ħalib prodott f'dan l-Istat Membru u li għandu kontenut ta' grass ta' 2,5 % tiġi estiża,
ADOTTA DAN IR-REGOLAMENT:
Artikolu 1
B' deroga mill-Artikolu 3(1)b) tar-Regolament (KE) Nru 2597/97, il-ħalib tax-xorb prodott fl-Estonja u li għandu kontenut ta' grass ta' 2,5 %, jista' jiġi fornut jew mibjugħ skond l-Artikolu 2(1) ta' dak ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Huwa għandu japplika sat-30 ta’ April 2009.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 19 ta' marzu 2007.